CELEX: 32010D0749
Language: fi
Date: 2010-12-02 00:00:00
Title: 2010/749/EU: Komission päätös, annettu 2 päivänä joulukuuta 2010 , päätöksen 2007/453/EY muuttamisesta siltä osin kuin on kyse Intian, Perun, Panaman ja Etelä-Korean BSE-asemasta (tiedoksiannettu numerolla K(2010) 8352)  ETA:n kannalta merkityksellinen teksti

4.12.2010   
            
            
               FI
            
            
               Euroopan unionin virallinen lehti
            
            
               L 318/47
            
         KOMISSION PÄÄTÖS,
   annettu 2 päivänä joulukuuta 2010,
   päätöksen 2007/453/EY muuttamisesta siltä osin kuin on kyse Intian, Perun, Panaman ja Etelä-Korean BSE-asemasta
   (tiedoksiannettu numerolla K(2010) 8352)
   (ETA:n kannalta merkityksellinen teksti)
   (2010/749/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 5 artiklan 2 kohdan kolmannen alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Tämän vuoksi jäsenvaltioiden tai kolmansien maiden tai niiden alueiden, jäljempänä ’maat tai alueet’, asema naudan spongiformisen enkefalopatian (BSE) suhteen on määritettävä luokittelemalla ne BSE-riskin perusteella yhteen kolmesta luokasta, toisin sanoen BSE-riski on merkityksettömän alhainen, BSE-riski on hallinnassa tai BSE-riskiä ei ole määritelty.
            
         
               (2)
            
            
               Jäsenvaltioiden tai kolmansien maiden tai niiden alueiden BSE-aseman vahvistamisesta niiden BSE-riskin perusteella 29 päivänä kesäkuuta 2007 tehdyn komission päätöksen 2007/453/EY (2) liitteessä luetellaan maat tai alueet niiden BSE-riskin mukaan.
            
         
               (3)
            
            
               Maailman eläintautijärjestöllä (OIE) on merkittävä asema, kun maita ja alueita luokitellaan niiden BSE-riskin perusteella. Päätöksen 2007/453/EY liitteessä olevaa luetteloa laadittaessa on otettu huomioon jäsenvaltioiden ja kolmansien maiden BSE-asemaa koskeva, OIE:n toukokuussa 2009 hyväksymä päätöslauselma nro XXII – Recognition of the Bovine Spongiform Encephalopathy Status of Members.
            
         
               (4)
            
            
               Toukokuussa 2010 OIE hyväksyi päätöslauselman nro 18 – Recognition of the Bovine Spongiform Encephalopathy Risk Status of Members. Päätöslauselmassa todettiin, että Intiassa ja Perussa BSE-riski on merkityksettömän alhainen ja että Panamassa ja Etelä-Koreassa BSE-riski on hallinnassa. Tämän vuoksi päätöksen 2007/453/EY liitteessä olevaa luetteloa olisi muutettava vastaamaan kyseistä päätöslauselmaa näiden kolmansien maiden osalta.
            
         
               (5)
            
            
               Sen vuoksi päätöstä 2007/453/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2007/453/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 2 päivänä joulukuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 147, 31.5.2001, s. 1.
   
      (2)  EUVL L 172, 30.6.2007, s. 84.
   
      LIITE
      
         ”MAIDEN TAI ALUEIDEN LUETTELO
         
         A.   Maat tai alueet, joiden BSE-riski on merkityksettömän alhainen
         
         
            Jäsenvaltiot
         
         
                     —
                  
                  
                     Suomi
                  
               
                     —
                  
                  
                     Ruotsi
                  
               
            EFTA-maat
         
         
                     —
                  
                  
                     Islanti
                  
               
                     —
                  
                  
                     Norja
                  
               
            Kolmannet maat
         
         
                     —
                  
                  
                     Argentiina
                  
               
                     —
                  
                  
                     Australia
                  
               
                     —
                  
                  
                     Chile
                  
               
                     —
                  
                  
                     Intia
                  
               
                     —
                  
                  
                     Uusi-Seelanti
                  
               
                     —
                  
                  
                     Paraguay
                  
               
                     —
                  
                  
                     Peru
                  
               
                     —
                  
                  
                     Singapore
                  
               
                     —
                  
                  
                     Uruguay
                  
               B.   Maat tai alueet, joiden BSE-riski on hallinnassa
         
         
            Jäsenvaltiot
         
         
                     —
                  
                  
                     Belgia, Bulgaria, Tšekki, Tanska, Saksa, Viro, Irlanti, Kreikka, Espanja, Ranska, Italia, Kypros, Latvia, Liettua, Luxemburg, Unkari, Malta, Alankomaat, Itävalta, Puola, Portugali, Romania, Slovenia, Slovakia ja Yhdistynyt kuningaskunta
                  
               
            EFTA-maat
         
         
                     —
                  
                  
                     Liechtenstein
                  
               
                     —
                  
                  
                     Sveitsi
                  
               
            Kolmannet maat
         
         
                     —
                  
                  
                     Brasilia
                  
               
                     —
                  
                  
                     Kanada
                  
               
                     —
                  
                  
                     Kolumbia
                  
               
                     —
                  
                  
                     Japani
                  
               
                     —
                  
                  
                     Meksiko
                  
               
                     —
                  
                  
                     Panama
                  
               
                     —
                  
                  
                     Etelä-Korea
                  
               
                     —
                  
                  
                     Taiwan
                  
               
                     —
                  
                  
                     Yhdysvallat
                  
               C.   Maat tai alueet, joiden BSE-riskiä ei ole määritelty
         
         
                     —
                  
                  
                     Maat tai alueet, joita ei ole lueteltu tämän liitteen A tai B kohdassa.”